Document ID: 32011D0779
Publication Date: 2011-11-25

Title and Content:
IZVEDBENI SKLEP KOMISIJE
z dne 25. novembra 2011
o dodatnem finančnem prispevku državam članicam za programe spremljanja, inšpekcije in nadzora ribištva za leto 2011
(notificirano pod dokumentarno številko C(2011) 8359)
(Besedilo v angleškem, bolgarskem, danskem, finskem, grškem, italijanskem, latvijskem, litovskem, malteškem, nemškem, nizozemskem, poljskem, portugalskem, romunskem, španskem in švedskem jeziku je edino verodostojno)
(2011/779/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 861/2006 z dne 22. maja 2006 o vzpostavitvi finančnih ukrepov Skupnosti za izvajanje skupne ribiške politike in na področju pomorskega prava (1) ter zlasti člena 21 Uredbe,
ob upoštevanju naslednjega:
(1)
Na podlagi zahtevkov za sofinanciranje Unije, ki so jih predložile države članice v programih za nadzor ribištva za leto 2011, je Komisija sprejela Izvedbeni sklep 2011/431/EU z dne 11. julija 2011 o finančnem prispevku Unije državam članicam za programe spremljanja, inšpekcije in nadzora ribištva za leto 2011 (2), s katerim je ostalo nekaj sredstev proračuna za leto 2011 neporabljenih.
(2)
Neporabljeni del sredstev iz proračuna za leto 2011 je treba zdaj dodeliti z novim sklepom.
(3)
V skladu s členom 21(2) Uredbe (ES) št. 861/2006 so bile države članice pozvane, da predložijo programe v zvezi z dodatnim financiranjem na prednostnih področjih, ki jih je Komisija določila v svojem dopisu državam članicam z dne 20. maja 2011, tj. avtomatizacija in upravljanje podatkov, sistemi za elektronsko zapisovanje in poročanje (sistemi ERS), naprave za elektronsko zapisovanje in poročanje (naprave ERS), sistemi za spremljanje plovil (VMS) ter sledljivost in nadzor moči motorjev.
(4)
Na tej podlagi in ob upoštevanju proračunskih omejitev so bili zahtevki v programih za financiranje Unije za dejavnosti, kot so programi usposabljanja in izmenjav, pilotni programi o inšpekciji in opazovanju, analiza in ocena izdatkov, pobude za ozaveščanje v zvezi s pravili skupne ribiške politike ter gradnja patruljnih plovil in zrakoplovov, zavrnjeni, ker niso bili namenjeni zgoraj določenim prednostnim področjem.
(5)
V okviru prednostnih področij, ki jih je navedla Komisija, zaradi proračunskih omejitev ne morejo biti upoštevani vsi upravičeni izdatki v programih. Komisija je projekte za sofinanciranje izbrala na podlagi najnujnejših potreb, ki jih je določila Komisija.
(6)
Do financiranja Unije so upravičeni zahtevki za ukrepe iz člena 8(1)(a) Uredbe (ES) št. 861/2006.
(7)
Zahtevki za financiranje Unije so bili ocenjeni glede skladnosti s predpisi Uredbe Komisije (ES) št. 391/2007 z dne 11. aprila 2007 o določitvi podrobnih pravil za izvajanje Uredbe Sveta (ES) št. 861/2006 glede izdatkov držav članic za izvajanje sistemov spremljanja in nadzora, ki se uporabljajo v skupni ribiški politiki (3).
(8)
Primerno je določiti najvišje zneske in stopnjo finančnega prispevka Unije v okviru omejitev iz člena 15 Uredbe (ES) št. 861/2006 ter pogoje za odobritev navedenega prispevka.
(9)
Za spodbujanje naložb v prednostne ukrepe, ki jih je opredelila Komisija, in zaradi negativnega učinka finančne krize na proračune držav članic morajo biti izdatki za zgoraj navedena prednostna področja upravičeni do visoke stopnje sofinanciranja v okviru omejitev iz člena 15 Uredbe (ES) št. 861/2006.
(10)
Za upravičenost do prispevka morajo avtomatske naprave za določanje položaja izpolnjevati zahteve Izvedbene uredbe Komisije (EU) št. 404/2011 z dne 8. aprila 2011 o določitvi podrobnih pravil za izvajanje Uredbe Sveta (ES) št. 1224/2009 o vzpostavitvi nadzornega sistema Skupnosti za zagotavljanje skladnosti s pravili skupne ribiške politike (4).
(11)
Za upravičenost do prispevka morajo naprave za elektronsko zapisovanje in poročanje na krovu ribiških plovil izpolnjevati zahteve iz Uredbe (EU) št. 404/2011.
(12)
Ukrepi, predvideni s tem sklepom, so v skladu z mnenjem Odbora za ribištvo in ribogojstvo -
SPREJELA NASLEDNJI SKLEP:
Člen 1
Vsebina
Ta sklep določa dodatni finančni prispevek Unije za izdatke držav članic v letu 2011 pri izvajanju sistemov spremljanja in nadzora, ki se uporabljajo v skupni ribiški politiki, kakor je navedeno v členu 8(1)(a) Uredbe (ES) št. 861/2006. Določa znesek finančnega prispevka Unije za vsako državo članico, stopnjo finančnega prispevka Unije in pogoje za njegovo odobritev.
Člen 2
Poravnava neporavnanih obveznosti
Zadevne države članice do 30. junija 2015 opravijo vsa plačila, za katera se zahteva povračilo. Plačila, ki jih države članice opravijo po tem roku, niso upravičena do povračila. Neporabljena odobrena proračunska sredstva v zvezi s tem sklepom se razveljavijo najpozneje 31. decembra 2016.
Člen 3
Nove tehnologije in informacijske mreže
1. Za izdatke za projekte iz Priloge I za vzpostavitev novih tehnologij in informacijskih mrež, da se omogoči učinkovito in varno zbiranje in upravljanje podatkov v zvezi s spremljanjem, nadzorom in pregledom ribolovnih dejavnosti, je finančni prispevek 90 % upravičenih izdatkov v okviru omejitev iz navedene priloge.
2. Za vse druge izdatke za projekte iz Priloge I je finančni prispevek 50 % upravičenih izdatkov v okviru omejitev iz navedene priloge.
Člen 4
Avtomatske naprave za določanje položaja
1. Za izdatke za projekte iz Priloge II za nakup avtomatskih naprav za določanje položaja in njihovo namestitev na ribiških plovilih, da lahko center za spremljanje ribištva na daljavo spremlja plovila s sistemom za spremljanje plovil (VMS), je finančni prispevek 90 % upravičenih izdatkov v okviru omejitev iz navedene priloge.
2. Finančni prispevek iz odstavka 1 se izračuna na podlagi cene, omejene na 2 500 EUR na plovilo.
3. Za upravičenost do finančnega prispevka iz odstavka 1 morajo naprave za elektronsko določanje položaja plovil izpolnjevati zahteve iz Izvedbene uredbe (EU) št. 404/2011.
Člen 5
Sistemi za elektronsko zapisovanje in poročanje
Za izdatke za projekte iz Priloge III za razvoj, nakup, namestitev ter tehnično pomoč za sestavne dele, potrebne za sisteme za elektronsko zapisovanje in poročanje (ERS), da se omogoči učinkovita in varna izmenjava podatkov v zvezi s spremljanjem, nadzorom in pregledom ribolovnih dejavnosti, je finančni prispevek 90 % upravičenih izdatkov v okviru omejitev iz navedene priloge.
Člen 6
Naprave za elektronsko zapisovanje in poročanje
1. Za izdatke za projekte iz Priloge IV za nakup naprav za elektronsko zapisovanje in poročanje ter njihovo namestitev na ribiških plovilih, da lahko plovila elektronsko zapisujejo in poročajo centru za spremljanje ribištva o ribolovnih dejavnostih, je finančni prispevek 90 % upravičenih izdatkov v okviru omejitev iz navedene priloge.
2. Finančni prispevek iz odstavka 1 se izračuna na podlagi cene, omejene na 3 000 EUR na plovilo, brez poseganja v odstavek 4.
3. Za upravičenost do finančnega prispevka morajo naprave za elektronsko zapisovanje in poročanje izpolnjevati zahteve iz Izvedbene uredbe (EU) št. 404/2011.
4. Za naprave s sistemi za elektronsko zapisovanje in poročanje ter sistemom za spremljanje plovil, ki izpolnjujejo zahteve iz Izvedbene uredbe (EU) št. 404/2011, se finančni prispevek iz odstavka 1 tega člena izračuna na podlagi cene, ki je omejena na 4 500 EUR na plovilo.
Člen 7
Pilotni projekti
Za izdatke za projekte iz Priloge V za pilotne projekte za nove tehnologije nadzora je finančni prispevek 50 % upravičenih izdatkov v okviru omejitev iz navedene priloge.
Člen 8
Skupni najvišji prispevek Unije na državo članico
Načrtovani izdatki, njihovi upravičeni deleži in najvišji prispevek Unije na državo članico so določeni, kot sledi:
(v EUR)
Država članica
Načrtovani izdatki iz dodatnega nacionalnega programa za nadzor ribištva
Izdatki za projekte, izbrane v skladu s tem sklepom
Najvišji prispevek Unije
Bolgarija
147 254
147 254
132 530
Ciper
259 000
255 000
229 500
Danska
2 159 798
1 408 564
1 267 708
Nemčija
6 792 280
137 480
123 732
Irska
51 610 000
250 000
225 000
Grčija
2 133 500
590 000
455 000
Španija
4 182 697
2 264 977
2 038 480
Italija
4 010 000
1 140 000
1 026 000
Latvija
140 944
140 944
126 850
Litva
207 200
135 313
121 782
Malta
270 664
191 486
130 313
Nizozemska
300 000
0
0
Poljska
386 324
385 360
343 623
Portugalska
2 843 921
2 395 200
2 155 680
Romunija
589 000
85 000
76 500
Finska
1 000 000
870 000
635 000
Združeno kraljestvo
2 862 415
1 349 325
1 214 392
Skupaj
79 894 998
11 745 904
10 302 090
Člen 9
Naslovniki
Ta sklep je naslovljen na Republiko Bolgarijo, Kraljevino Dansko, Zvezno republiko Nemčijo, Irsko, Helensko republiko, Kraljevino Španijo, Italijansko republiko, Republiko Ciper, Republiko Latvijo, Republiko Litvo, Republiko Malto, Kraljevino Nizozemsko, Republiko Poljsko, Portugalsko republiko, Romunijo, Republiko Finsko ter Združeno kraljestvo Velika Britanija in Severna Irska.
V Bruslju, 25. novembra 2011

Classification:
Level 1 Topics: 100148
100158
100156
100150
100161
100144
Level 2 Topics: 100261
100177
100252
100282
100202
100223
Level 3 Topics: 5283
5922
4415
1005
1000
4488
2476
All Topics: 1159
3636
5229
5283
5441
5856
6025
6030